Bjørn møtte oss på stedet som avtalt, og fulgte oss opp i leiligheten. Han var hyggelig og imøtekommende. For å komme opp i leiligheten måtte vi gjennom en bakgård som var svært nedtagget, og kunne virke avskrekkende i førsteomgang. Leiligheten derimot var svært ren, pen og godt utstyrt. Den har alt du måtte trenge av kjøkkenutstyr, og to tv, og musikkanlegg for en eldre versjon av Iphone. Badet er lekkert. Håndklær og sendetøy finnes i leiligheten, rent og pent dette også. Leiligheten ligger i et flott område, som er svært sentralt og hyggelig, med mange restauranter/cafeer og flere koselige butikker. Det var veldig kjekt at verten var tilgjengelig i baren under, slik at vi kunne nå han dersom vi lurte på noe. Det behøvde vi ikke, da alt var veldig fint og som avtalt på forhånd. Vi fikk to nøkler til disposisjon, noe som også var svært kjekt, da vi var 6 damer på tur. Det var litt kaldt i leiligheten når vi kom, men vi justerte på radiatorene i de enkelte rommene, slik at det ble behagelig. Praktisk informasjon om leiligheten finnes også i leiligheten. Vi vil absolutt anbefale dette stedet, og kommer gjerne igjen ved en annen anledning.